
Naslov: Letalski center je vse bolj zaseden

Napoved za voditelja:

Na delu vojaškega letališča v Cerkljah ob Krki že deset let deluje javni zavod Letalski center. Na njem je iz prvotno dveh letal v letu 2000, zdaj nastanjeno že 13 letal, po letu in pol prizadevanj pa je bil ustanovljen tudi Aero klub Posavje, ki bo še dopolnil dejavnost civilnega dela letališča s panoramskimi poleti ter letalsko in padalsko šolo.

T- Iz Cerkelj ob Krki GORAN ROVAN /

X- Snemalec in montažer Tomi Naglič /

V Letalskem centru Cerklje ob Krki je zdaj že 13 letal, med njimi so športna, poslovna, ultralahka, jadralna in tudi akrobatska. In kako so uporabniki zadovoljni z razmerami?
T- CVETKO DANIČIČ /
X- v.d. direktor Letalskega centra Cerklje ob Krki /

»Ja težave so zmeri prisotne, ampak ki jih rešujemo skupi z občino Brežice in pa Slovensko vojsko. Zdaj, ko se bo pista obnavljala, boste leteli ali ne? Bo pet dni letališče zaprto, pozneje pa mislim, da bomo leteli normalno.«
Po večletnih prizadevanjih je letos zaživel tudi Aeroklub. 
T- STJEPAN KOLIĆ /
X- predsednik Aerokluba Posavje /

»Klub šteje nekje 30 članov, v lasti pa ima dve letali - Cessno 150, dvoseda, šolsko letalo in Cessno 172, štirisedno letalo za panoramsko letenje, pa šolanje in metanje padalcev. Imamo neki zasebnih letal tuki na letališču in končno po letu pa pol prizadevanj tudi Aeroklub.«
V Letalskem centru so izšolali že nekaj pilotov in jadralnih padalcev. Njegovi uporabniki pa si prizadevajo, da bi imeli na voljo tudi druge pridobitve.

T- JURE TOMŠE /
X- Delta team Krško /
»Bi lahko bila sama sredstva, ki bi bila prirejena za nočno letenje, potem za navigacijo, se pravi za instrumentalno navigacijo in pa mogoče stolp, ki bi nam lahko omogočal pot v inozemstvo brez meje.« 
V Cerkljah so prepričani, da se bodo po podalšanju vzletno pristajalne steze in postavitvi sodobnih navigacijskih sistemov, razmere za letenje na tem letališču še izboljšale in da se bo število civilnih uporabnikov še povečalo.
